PMIndiaData/PMIndiaSum huggingface dataset:
ভারত সরকার অমসুং য়ুনাইতেদ স্তেতস ওফ অমেরিকাগী সরকারগী মরক্তা ইনভেস্তমেন্ত ইন্সেন্তিব এগ্রীমেন্ত

ভারত সরকার অমসুং য়ুনাইতেদ স্তেতস ওফ অমেরিকাগী সরকারগী মরক্তা ঙসি জপানগী তোকিয়োদা ইনভেস্তমেন্ত ইন্সেন্তিব এগ্রীমেন্ত (আই.আই.এ.) অমা খুৎয়েক পীনখ্রে। আই.আই.এ. অসি ভারত সরকারগী ফোরেন সেক্রেতরী শ্রী ভিনয় ক্বাত্রা অমসুং য়ু.এস. ইন্তর্নেস্নেল দেবেলপমেন্ত ফাইনান্স কোর্পোরেশন (দি.এফ.সি.)গী চীফ একজিক্যুতিব ওফিসর, মিস্তর স্কোত নাথাননা খুৎয়েক পীনখি। আই.আই.এ. অসিনা ভার সরকার অমসুং য়ুনাইতেদ স্তেতস ওফ অমেরিকাগী সরকারগী মরক্তআ চহি ১৯৯৭দা খুৎবেক পীনখিবা ইনভেস্তমেন্ত ইন্সেন্তিব এগ্রীমেন্ত অদুগী মহুৎ শিল্লগনি। ১৯৯৭দা আই.আই.এ.গী খুৎয়েক পীনখিবা মতুংদগী হৌজিক ফাওবদা অহোংবা কয়া অমা পুরকখ্রে, মসিদা অনৌবা য়ু.এস.এ.গী লেজিসলেশন, বিল্দ এক্ত ২০১৮চৎনহল্লবা মতুংদা হান্নগী ওভরসীজ প্রাইভেত ইনভেস্তমেন্ত কোর্পোরেশন (ও.পি.আই.সি.)গী মহুৎ শিল্লিবা এজেন্সী অমা ওইনা য়ু.এস.এ.গী সরকারগী দেবেলপমেন্ত ফাইনান্স এজেন্সী, দি.এফ.সি. কৌবা অনৌবা এজেন্সী অমা শেম্বা য়াওরি। আই.আই.এ. অসি দি.এফ.সি.না পীবা অহেনবা ইনভেস্তমেন্ত সপোর্ত প্রোগ্রামশিং খুদম ওইনা ইক্বিতী ইনভেস্তমেন্ত, ইনভেস্তমেন্ত গেরেন্তী, ইনভেস্তমেন্ত ইন্সুরেন্স নত্রগা রিইন্সুরেন্স, ওইথোকপা য়াবা প্রোজেক্তশিং অমসুং গ্রান্তশিংগীদমক্তা ফীজিবিলিতী স্তদীশিং অদুগা খোংজেল মান্নবগীদমক্তা খুৎয়েক পীনখিবনি। এগ্রীমেন্ত অসি ভারত্তা ইনভেস্তমেন্ত সপোর্ত লেপ্তনা পীনবা দি.এফ.সি.গীদমক্তা আইনগী ওইনা তঙাইফদনা মথৌ তাবা অদুনি। দি.এফ.সি. নত্রগা মমাংদা লৈরম্বা মখোয়গী এজেন্সিশিং অদু ১৯৭৪দগী ভারত্তা এক্তিব ওইদুনা লৈরি অমসুং হোজিক ফাওবদা দোলর বিলিয়ন ৫.৮গী ইনভেস্তমেন্ত সপোর্ত পীরকখ্রে মসিদা দোলর বিলিয়ন ২.৯দি অদুমক লেমহৌরি। দোলর বিলিয়ন ৪গী প্রোপোজলশিং ভারত্তা ইনভেস্তমেন্ত সপোর্ত পীনবগীদমক্তা দি.এফ.সি.না খন্নরি। সি.এফ.সি.না কোবিদ-১৯ ভেক্সিন মেন্যুফেকচরিং, হেল্থকিয়র ফাইনান্সিং, রিন্যুৱেবল ইনর্জী, এস.এম.ই. ফাইনান্সিং, ফাইনান্সিয়েল ইনক্লুজন, ইনফ্রাস্ত্রকচর অসিনচিংবগুম্বা দেবেলপমেন্তকীদমক্তা তঙাইফদবা সেক্তরশিংদা ইনভেস্তমেন্ত সপোর্ত পীখি। আই.আই.এ.গী খুৎয়েক পীনবা অসিনা মরম ওইরগা ভারত্তা দি.এফ.সি.না পীরিবা ইনভেস্তমেন্ত সপোর্ত অসি হেন্না হেনগৎহল্লগনি, মসিনা ভারতকী চাউখৎ-থৌরাংদা মখাতানা মতেং পাংলগনি হায়না থাজবা থম্লি।
ধান্তেরাস থৌরমদা, ওক্তোবর ২২দা মধ্য প্রদেসতা প্রধান মন্ত্রীনা পি.এম.এ.ৱাই-জিগী বেনিফিসিরি লাখ ৪.৫ হেনবগী ‘গৃহ প্রভেসম’ থৌরম শরুক য়াগনি

ভিদিও কনফরেন্সকী খুৎথাংদা, ধান্তেরাসগী থৌরমদা, ওক্তোবর ২২গী নুংথিল পুং ৪ তাবদা মধ্য প্রদেসগী সাত্নদা প্রধান মন্ত্রী শ্রী নরেন্দ্র মোদীনা প্রধান মন্ত্রী অৱাস য়োজনা(গ্রামিন)গী বেনিফিসরি লাখ ৪.৫১ রোমগী ‘গৃহ প্রভেসম’ থৌরম শরুক য়াগনি। থৌরম অদুদা প্রধান মন্ত্রীনা মীয়ামদা ৱা ঙাংগনি। লৈবাক অসিগী মীওই খুদিংমক তঙাইফদবা খুদোংচাবা খুদিংমক য়াওরবা মশাগী য়ুম অমা ফংহনবা হায়বসি প্রধান মন্ত্রীগী শোইফদ্রবা থবক অমনি। মসি মাইকৈ অসিদা থাংজিনবা অতোপ্পা খোঙথাং অমনি। প্রধান মন্ত্রী অৱাস য়োজনাগী মখাদা মধ্য প্রদেসতা হৌজিক ফাওবদা য়ুম লাখ ৩৮ শানবা য়াবা পীখ্রে অমসুং লুপা কোতি ৩৫,০০০ হেন্না চঙনা য়ুম লাখ ২৯ রোম শাখ্রে।
পি.এম.না নবেম্বর ১২দা আর.বি.আই.গী অনৌবা কস্তমর সেন্ত্রিক ওইবা খোঙথাং অনি হৌদোক্কদৌরি

প্রধান মন্ত্রী, শ্রী নরেন্দ্র মোদীনা ২০২১গী নবেম্বর ১২গী অয়ুক পুং ১১ তাবা মতমদা রিজার্ব বেঙ্ক ওফ ইন্দিয়াগী অনৌবা কস্তমর সেন্ত্রিক ওইবা খোঙথাং অনি ভিদিও কনফরেন্সকী খুৎথাংদা হৌদোক্কদৌরি। হায়রিবা খোঙথাংশিং অসি আর.বি.আই.গী রিতেল দাইরেক্ত স্কীম অমসুং রিজার্ব বেঙ্ক – ইন্তিগ্রেতেৎ ওম্বুদস্মন স্কীমশিংনি। আর.বি.আই.গী রিতেল দাইরেক্ত স্কীম অসিনা রিতেল ইনভেস্তরশিংগীদমক সরকারগী সেক্যুরিতী মার্কেত্তা চংশিনবা হেন্নবা পান্দমনি। মসিনা ভারত সরকার অমসুং রাজ্য সরকারনা পীবা সেক্যুরিতীদা হকথেংননা ইনভেস্ত তৌবা অনৌবা এভেন্যু অমনি। ইনভেস্তরশিংনা মখোয়গী সরকারগী সেক্যুরিতী একাউন্তশিং অসি আর.বি.আই.দা ওনলাইন্দা খুৎথাংদা য়াম্না লায়না লেম্না হাংবা য়াই। রিজার্ব বেঙ্ক – ইন্তিগ্রেতেৎ ওম্বুদস্মন স্কীমশিং অসিনা পান্দম থম্লিবা অসি আর.বি.আই.না রিগুলেৎ তৌবা এন্তিতীসশিংগী মায়োক্তা কস্তমরশিংনা ৱাকৎ থাংগৎলকপগী মায়োক্তা অরানবশিং ফাগৎপা হেন্না ফগৎহল্লগনি। স্কীম অসিগী মরুওইবা থীমদি কস্তমরশিংদা মখোয়গী ৱাকৎ থাংগৎনবা ৱান ই-মেইল, ৱান পোর্তেলগা লোয়ননা ‘ৱান নেসন – ৱান ওম্বুদস্মন’দা য়ুমফম ওই। হায়রিবা অসিদা কস্তমরশিংনা ৱাকৎ থাংগৎনবা, চে-চাং পীশিন্নবা, ফিভমশিং য়েংনবা অমসুং ফিদবেক পীনবা অমত্তা ওইবা মফম অমা লৈগনি। লোল কয়াগী ওইবা তোল-ফ্রী নম্বর অমা অরানবশিং ফাগৎনবা অমসুং ৱাকৎশিং মতেং লৌনবগা মরী লৈননা পীরি। কেন্দ্রগী ফাইনান্স মন্ত্রী অমসুং আর.বি.আই.গী গবর্নরসু থৌরম অসিদা শরুক য়াগনি।
কেন্দ্রগী মন্ত্রী-মন্দলনা হেল্থ অমসুং এজুকেসন সেসতগী কারকপা শেনফমশিংদগী হেল্থকীদমক্তা প্রধান মন্ত্রী স্বাস্থ্যি সুরক্ষা নিধিবু সিঙ্গল নন-লেপসেবল রিজর্ব ফন্দ অমা ওইনা থম্বদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমদা ফাইনান্স এক্ত, ২০০৭কী সেক্সন ১৩৬-বি.গী মখাদা হেল্থ অমসুং এজুকেসন সেসতগী কারকপা শেনফমশিংদগী হেল্থকী ওইনা কারকপা শরুক অদুনা সিঙ্গল নন-লেপসেবল রিজর্ব ফন্দ ওইনা থমদুনা প্রধান মন্ত্রী স্বাস্থ্যিা সুরক্ষা নিধি (পি.এম.এস.এস.এন.) শেম্বদা অয়াবা পীখ্রে। পি.এম.এস.এস.এন.গী মরু ওইবা মশক-মওংশিং হেল্থকীদমক্তা পব্লিক একাউন্ততা লৈবা নন-লেপসেবল রিজর্ব ফন্দ অমা; হেল্থ অমসুং এজুকেসন সেসতগী হেল্থকী ওইনা কারকপা শরুক অদু পি.এম.এস.এস.এন. ওইনা হাপচিনগনি; পি.এম.এস.এস.এন.দা চংলিবা শেনফমশিং অসি হকশেল অমসুং য়াইফ-য়ুম্বাল মন্ত্রালয়গী মরু ওইবা স্কীমশিংদা শিজিন্নগনি মমিং ওইনা পল্লবদা, আয়ুশ্মান ভারত – প্রধান মন্ত্রী জন আরোগ্যা য়োজনা (এ.বি.-পি.এম.জে.এ.ৱাই.) আয়ুশ্মান ভারত – হেল্থ এন্দ ৱেলনেস সেন্তরশিং (এ.বি.-ঐচ.দবল্যু.সি.শিং) নেস্নেল হেল্থ মিসন প্রধান মন্ত্রী স্বাস্থ্যি সুরক্ষা য়োজনা (পি.এম.এস.এস.ৱাই.) হেল্থ ইমর্জেন্সীশিংগী মনুংগী ইমর্জেন্সী এন্দ দিজাস্তর প্রিপিয়র্দনেস অমসুং রেস্পোন্সশিং এস.দি.জি.শিংগী থবক মাই পাক্নবা পান্দমশিং থম্লিবা তুংদা লাক্কদবা প্রোগ্রাম/স্কীম অমা হেক্তা অমসুং নেস্নেল হেল্থ পোলিসী (এন.ঐচ.পি.) ২০১৭তা থম্লিবা পান্দমশিং পি.এম.এস.এস.এন. চল্লাইবা অমসুং য়েংশিনবগী থবক হলশেল অমসুং য়াইফ-য়ুম্বাল মন্ত্রালয়না পাইখৎকনি; অমসুং শেনবা চহি অমা হেক্তদা এম.ও.ঐচ.এফ.দবল্যু.গী অসিগুম্বা স্কীমশিংগী চাংদিং অসি অহানবদা পি.এম.এস.এস.এন.দগী তৌগনি অমদি মতুং তারকপদা গ্রোস বজেতরী সপ্পোর্ত (জি.বি.এস.)দগী তৌগনি। কান্নবশিং: তোখাইনা রিসোর্সশিং থম্বদুনা য়ুনিভর্সেল অমসুং অহোংবা হেল্থ কিয়র ফংবা হেনগৎহনবগা লোইননা নাকল অমরোমদা শেনবা চহি লোইরকপদা শেনফম অসি শিজিন্নহৌদবা তৌদনবা হোৎনগনি। হৌরকফম: অফবা চাউখৎ-থৌরাংগী কান্নবশিং ফংনবা হোৎনবদা হেল্থ মরু ওই। শেন্মীৎলোনগী ওইবা ৱাখল্লোনগী মতুং ইন্না হেল্থ হেন্না ফগৎহনবনা প্রদক্তিবিতী হেনগৎহল্লি অমসুং মনুং মতম চাদনা শীবা, মতম শাংনা হকচাংগী ফীভম শোইনাইদুনা লৈবা অমসুং ঙন্না থবক্তগী পোত্থবনা মরম ওইদুনা অমাং-অতা থোকপা হন্থহল্লি। হেল্থ অমসুং ন্যুত্রিসন্না মহৈ-মশিংগী ওইবা কান্নবশিংদা হকথেংননা শাফু পীরি অমসুং প্রদক্তিবিতী অমদি শেন্থোক্তা কান্নবা পীরি। হেল্থকী কান্নবশিংনা হেল্থতা সরকারনা চাদিং তৌবগী মখা চাউনা পোল্লি। পোপ্যুলেসন লাইফ এক্সপেক্তেন্সী চহি অমা হেন্না শাংদোকপা জি.দি.পি. পর কেপিতা ৪% হেনগৎহল্লি, হেন্না চাউথোকপসু মথৌ তারিবা হেল্থ ৱার্কফোর্সশিংগী খুত্থাংদা হেল্থতা ইনবেস্তমেন্ত তৌবনা থবক কয়া পীগনি মরু ওইনা নুপীশিংদা চাউনা থবক পীগনি। ২০১৮গী বজেৎ স্পীচতা শেনথুম মন্ত্রীনা আয়ুশ্মান ভারত স্কীম লাউথোকপদা এজুকেসন সেসকী লৈরিবা ৩% অদু হেল্থ অমসুং এজুকেসন সেসকী ৪%না মহুৎ শিল্লগনি হায়নসু লাউথোকখি।
মন্ত্রী-মন্দলনা ভারত অমসুং কিংদম ওফ দেনমার্ক্কী মরক্তা হেল্থ অমসুং মেদিসিনগী লমদা মতেং পীননবা মেমোরেন্দম ওফ অন্দরস্তেন্দিং (এম.ও.য়ু.) অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ভারত সরকারগী হকশেল অমসুং য়াইফ-য়ুম্বাল মন্ত্রালয় অমসুং কিংদম ওফ দেনমার্ক্কী হকশেল মন্ত্রালয়গী মরক্তা হেল্থ অমসুং মেদিসিনগী লমদা মতেং পীননবা মেমোরেন্দম ওফ অন্দরস্তেন্দিং (এম.ও.য়ু.) অমা অয়াবা পীখ্রে। কান্নবশিং: বাইলেতরেল মেমোরেন্দম ওফ অন্দরস্তেন্দিং অসিনা হেল্থ সেক্তরদা পুন্না থবক পাইখৎমিন্নবা অমসুং তেক্নোলোজী খুমাং চাউশিনহনবগী খুত্থাংদা ভারত সরকারগী হকশেল অমসুং য়াইফ-য়ুম্বাল মন্ত্রালয় অমসুং কিংদম ওফ দেনমার্ক্কী হকশেল মন্ত্রালয়গী মরক্তা মতেং পীনবদা পুক্নিং থৌগৎলগনি। মসিনা ভারত অমসুং দেনমার্ক্কী মরক্তা বাইলেতরেলগী মরীশিং মপাঙ্গল কনখৎহনগনি। বাইলেতরেল মেমোরেন্দম ওফ অন্দরস্তেন্দিং অসিনা হেল্থ সেক্তরদা পুন্না থবক পাইখৎমিন্নবা অমসুং রিসর্চ খুমাং চাউশিনহনবগী খুত্থাংদা ভারত সরকারগী হকশেল অমসুং য়াইফ-য়ুম্বাল মন্ত্রালয় অমসুং কিংদম ওফ দেনমার্ক্কী হকশেল মন্ত্রালয়গী মরক্তা মতেং পীনবদা পুক্নিং থৌগৎলগনি। মসিনা লৈবাক অনিমক্কী মীয়ামগী পব্লিক হেল্থ স্তেতস ফগৎহনবদা মতেং পাংলগনি।
দিসেম্বর ৭তা প্রধান মন্ত্রী গোরখপুর চৎলগনি অমদি লুপা কোতি ৯৬০০ হেনবগী দিবেলপমেন্ত প্রোজেক্তশিং লৈবাক অসিদা কৎলগনি

প্রধান মন্ত্রী শ্রী নরেন্দ্র মোদীনা ২০২১গী দিসেম্বর ৭কী নুংথিল পুং ১ তাবা মতমদা গোরখপুর চৎলগনি অমদি লুপা কোতি ৯৬০০ হেনবগী দিবেলপমেন্ত প্রোজেক্তশিং লৈবাক অসিদা কৎলগনি৷ প্রধান মন্ত্রীনা ২০১৬কী জুলাই ২২দা মশামক্না উরেপ-উয়ুং তমখিবা গোরখপুর ফর্তিলাইজর প্লান্ত অদু লৈবাক অসিদা কৎলগনি৷ চহি ৩০ হেন্না তুমিন্না লৈরুরবা মতুংদা, মদু অমুক হন্না হিংগৎহনখ্রে অমদি লুপা কোতি ৮৬০০রোমগী শেল থাদদুনা শেমগৎখ্রে৷ য়ুরিয়া পুথোকপদা সেল্ফ সফিসিয়েন্সী ওইহন্নবা প্রধান মন্ত্রীগী মংলান অদুনা অমুক হন্না হিংগৎহনবা ঙম্লিবনি৷ গোরখপুর প্লান্ত অসিনা ইন্দিজিনিয়র্স নীম হাপ্লবা য়ুরিয়া চহি অমদা এল.এম.তি. ১২.৭ পুথোকপা ঙম্লগনি৷ প্রোজেক্ত অসিনা মরু ওইনা পুর্বানচল রিজন অমসুং তাইনরিবা মফমশিংগী লৌমীশিংদা চাওনা কান্নবা পীরগনি৷ মসিনা লমদম অদুগী ইকোনোমিক গ্রোথসু হেনগৎহল্লগনি৷ নেস্নেল থর্মেল পৱার কোর্পোরেসন, কোইল ইন্দিয়া লিমিতেদ, ইন্দিয়ন ওইল কোর্পোরেসন লিমিতেদ, ফর্তিলাইজর কোর্পোরেসন ওফ ইন্দিয়া অমসুং হিন্দুস্তান ফর্তিলাইজর কোর্পোরেসন লিমিতেদকী জোইন্ত বেঞ্চর কেম্পেনী অমা ওইরিবা হিন্দুস্তান উর্বারক অমসুং রসায়ন লিমিতেদ(ঐচ.য়ু.আর.এল.)কী লুচিং মখাদা প্রোজেক্ত অসি শেমগৎখিবনি অমদি গোরখপুর, সিন্দ্রি অমসুং বরৌনি ফর্তিলাইজর প্লান্তশিং হিংগৎনবা হোৎনরি৷ তেক্নোলোজী/লাইসেন্সরশিং মমিং ওইনা কে.বি.আর, য়ু.এস.এ.(এমোনিয়াগী) অমসুং তোকিও, জপান(য়ুরিয়াগী)গা খুৎশম্নরগা এম/এস তোয়ো ই়ঞ্জিনিয়রিং কোর্পোরেসন, জপান অমসুং তোয়ো ইঞ্জিনিয়রিং ইন্দিয়া প্রাইভেৎ লিমিতেদনা গোরখপুরগী থবক অসি পাংথোকখিবনি৷ প্রোজেক্ত অসিদা মালেমগী খ্বাইদগী ৱাংবা মীতর ১৪৯.২গী প্রিল্লিং তৱার য়াওরি৷ মসিদা সেফতী এস্পেক্তশিং হেনগৎনবা ভারতকী অহানবা এয়র ওপরেতেদ রবর দাম অমসুং ব্লাস্ত প্রুফ কন্ত্রোল রুমসু য়াওরি৷ লুপা কোতি ১,০০০ হেন্না থাদদুনা শেমগৎখিবা মপুং ফানা মথৌ তৌবা য়ারবা এ.আই.আই.এম.এস., গোরখপুরগী কমপ্লেক্সসু প্রধান মন্ত্রীনা লৈবাক অসিদা কৎলগনি৷ কমপ্লেক্স অসিগী উরেপ-উয়ুং অসি প্রধান মন্ত্রীনা ২০১৬কী জুলাই ২২দা তমখি৷ মসি প্রধান মন্ত্রী স্বাস্থ্য সুরক্সা য়োজনাগী মখাদা শেমগৎখিবনি৷ ক্বালিতী তর্চিয়রী লেবেল হেল্থকেয়র ফংহনবদা থেংনরিবা রিজনেল ইম্বেলেন্সশিং অদু চুমথোক্নবা প্রধান মন্ত্রীগী মংলানগী মতুং ইন্না ইন্সতিত্যুতশিং অসি লিংখৎখিবনি৷ এ.আই.আই.এম.এস., গোরখপুরগী ফেসিলিতীশিংগী মনুং চল্লিবশিং অদুদি ফমুং ৭৫০ লৈবা হোস্পিতাল, মেদিকেল কোলেজ, নর্সিং কোলেজ, অয়ুশ বিল্দিং, স্তাফ পুম্নমক্কী রিসিদেন্সিয়েল একোমোদেসন, য়ু.জি. অমসুং পি.জি. মহৈরোইশিংগী হোস্তেল একোমোদেসন্না চিংবনি৷ প্রধান মন্ত্রীনা আই.সি.এম.আর.-রিজনেল মেদিকেল রিসর্স সেন্তর(আর.এম.আর.সি.) গোরখপুরগী নৌনা শেমগৎলিবা বিল্দিং অদু শঙ্গারগনি৷ লমদম অসিদা জাপানিস এন্সেফেলাইতিস/এক্যুইত এন্সেফেলাইতিস সিন্দ্রোমগী চেলেঞ্জ থেংনবদা কেন্দ্রবু শিজিন্নখ্রে৷ স্তেত-ওফ-দি-আর্ত ফেসিলিতীশিং হাপ্লবা অনৌবা বিল্দিং অসিনা কম্মুনিকেবল অমসুং নন-কম্মুনিকেবল লাইনাশিংগী এরিয়াশিংদা রিসর্সকী অনৌবা হোরাইজোনশিং হাংদোক্লগনি অমদি কেপাসিতী বিল্দিংদা মতেং পাংলগনি অমসুং লমদম অসিগী অতোপ্পা মেদিসিন ইন্সতিত্যুতশিংদা সপোর্ত পীরগনি৷
য়ুনিবর্সেল হেল্থ কেয়রগী মতাংদা য়ুনাইতেদ নেসন্সতা পীখিবা প্রধান মন্ত্রীগী ৱারোল

খুরুমজরি! মিস্তর প্রসিদেন্ত, ৱর্ল্দ ৱেলফেয়র অসি পব্লিক ৱেলফেয়রগা লোয়ননা হৌই অমদি হকচাং ফবা অসি মসিগী য়াম্না মরুওইবা য়ুনিৎ অমনি। মরম অদুনা হিরম অসি ভারতকীদমক য়াম্না চাউবা প্রায়োরিতী অমনি। য়ুম্বী মরিগী খুত্থাংদা অচৌবা খোংথাংগা লোয়ননা মসিদা ঐখোয়না থবক তৌরি। অহানবা য়ুম্বী অদুদি ঙাকথোকপা ঙম্বা হেল্থনি। ঐখোয়না য়োগ, অয়ুর্বেদ অমসুং ফিৎনেসতা অকন্নবা মিৎয়েং চংলি। ঐখোয়না ৱেলনেস সেন্তর লাখ ১.২৫ হেন্না শাখ্রে। মসিনা দাইবেতিজ, ব্লদ প্রেসর, দিপ্রেসন অসিনচিংবা লাইফ স্তাইল লাইনাশিং কন্ত্রোল তৌবদা মতেং পাংলি। ই-সিগরেত্তা লাইচুবা হেঙ্গৎলক্লিবা অসি চাউনা খন্থনীংঙাই ৱাফম্নি। শাথিরবা থ্রেৎ অসিদগী নহাশিংবু কন্নবা ভারতনা ই-সিগরেত্তা অথিংবা থম্লে। ঐখোয়গী ক্লিন ইন্দিয়া মিসন্না পুন্সি কয়া কনবদা থৌদাং লৌরি। তিকা থাবদা ঐখোয়না অখন্নবা খোংথাংসু লৌখৎলে। অনৌবা তিকাশিং হাপচিন্দুনা ঐখোয়না অথাপ্পা মনুং হুঞ্জিনবা মফমশিংদসু তিকা থাবা ফংহল্লে। অনিশুবা য়ুম্বী অসিনা অহোংবা মমলগী হেল্থকেয়রনি। ঐখোয়না মালেমগী খ্বাইদগী চাউবা হেল্থ এসুরেন্স স্কিম আয়ুশ্মান ভারত হৌদোক্লে। মসিগী মখাদা লাইরবা মিলিয়ন ৫০০বু চহীগী ওইনা লুপা লাখ ৫ ফাওবা লেম্না লায়েংবা ফংহল্লে। হৌখিবা চহী অমা খক্তদা মীওই মিলিয়ন ৪.৫না মসিগী কান্নবা ফংখ্রে। ঐখোয়না অখন্নবা ফার্মাসী ৫,০০০ হেন্না হাংদোক্তুনা মরুওইবা হিদাক লাংথক মখল ৮০০ হেন্না অহোংবা মমলদা ফংহল্লে। থম্মোইগী স্তেন্তকী মমল চাদা ৮০ হন্থহল্লে অমদি খুউ ইমপ্লান্তকী মমল চাদা ৫০দগী ৭০ ফাওবা হন্থহল্লে। ভারত্তা কিদনীগী প্রোব্লেম্না মরম ওইদুনা নারবা মীওই মিলিয়ন কয়াবু লেম্না দাইলাইসিস তৌবগী খুদোংচাবা পীরি। অহুমশুবা য়ুম্বী অসি সপ্লাই সাইদ ফগৎহনবনি। মসিগীদমক ঐখোয়না ভারত্তা ক্বালিতী মেদিকেল এজুকেসনগীদমক অমসুং মেদিকেল ইনফ্রাস্ত্রকচরগীদমক পুৱারী ওইরবা খোংথাং করা পায়খৎলে। অমদি মরিশুবা য়ুম্বীনা মিসন মোদ চৎনহনবনি। করিগুম্বা মমা অমসুং অঙাংশিং মশা মউ ফরগদি খুন্নাই পুম্বা মশা মউ ফনবা য়ুমফম অমা শেমগৎপা ঙমই। মরম অদুনা ঐখোয়না মিসন মোদতা নেস্নেল ন্যুত্রিসন কেম্পেনগুম্বা অনৌবা খোংথাংশিং পায়খৎলে। সস্তেনেবল দিবেলপমেন্ত গোল্সনা ২০৩০ ফাওবদা ত্যুবর্ক্যুলোসিস মুথৎনবা পান্দম থম্লি। ভারত্তা ইং ২০২৫ ফাওবদা মিসন মোদতা মসি ফংবা ঙম্নবা ঐখোয়না হোৎনরি অমসুং ফংবসু ঙমগনি হায়না ঐহাক্না থাজবা থম্লি। ঐখোয়না এয়র পোলুসন্না মরম ওইদুনা থোকহনবা অমসুং শা-উচেকশিংদগী মীওইবদা শন্দোরকপা লৈনাশিংগী মায়োক্তা খোংজং চংশিনবসু হৌরে। এক্সিলেন্সীশিং, হকচাং ফবা হায়বসি লাইনা-তিন্নাদগী নান্থোকপা অদু খক্তা নত্তে। হকচাং ফবা পুন্সি অমা হায়বসি মীপুম খুদিংমক্কী হকনি। মসিগীদমক লৌখৎফম থোকপা লৌখৎপা অসি ঐখোয়গী সরকারগী তৌফম থোকপা থৌদাংনি। ভারতনা হোৎনরিবশিং অসি ঙমখৈ লৈতে। ভারতনা অতোপ্পা লৈবাক কয়ামরুমদা, অখন্ননা আফ্রিকা লৈবাকশিংদা তেলি-মেদিসিনগী লম্বী য়াওনা অহোংবা মমলগী হেল্থ কেয়র ফংহন্নবা তেংবাংলি। এক্সিলেন্সীশিং, ঐহাক্না ঐহাক্কী ৱারোল অসি পুম্নমক্কী মফমদা নুংঙাই য়াইফবা অমসুং অনা অয়েক য়াওদবা পুন্সি অমগী পাওজেল পীজবগা লোয়ননা লোয়শিঞ্জরি। হন্না-হন্না থাগৎচরি!
পি.এম.না আর.ও.কে.গী রাস্ত্রপতিনা ওফিস পাইবা হৌবদা নুংঙাইবা ফোঙদোকখ্রে অমসুং য়াইফ-পাউজেল পীখ্রে

আর.ও.কে.গী রাস্ত্রপতি, ঐচ.ই. য়ুন সুক-য়োলনা ঙসি রাস্ত্রপতি ওইনা ওফিস পাইবা হৌবদা প্রধান মন্ত্রী, শ্রী নরেন্দ্র মোদীনা নুংঙাইবা ফোঙদোকখ্রে অমসুং য়াইফ-পাউজেল পীখ্রে। প্রধান মন্ত্রীনা ত্বিত অমদা হায়খি; “ঐহাক্না আর.ও.কে.গী রাস্ত্রপতি @sukyeol__yoon না ঙসি মহাক্কী তর্ম হৌদুনা ওফিস পাইবা অসিদা ঐহাক্না নুংঙাইবা ফোঙদোকচরি অমসুং য়াইফ-পাউজেল পীজরি। মহাক্কা অথুবদা উন্নবা অমসুং ভারত-আর.ও.কে.গী মরীশিং মপাঙ্গল কনখৎহন্নবা অমসুং ফগৎহন্নবা পুন্না থবক তৌমিন্নগনি হায়না ঐহাক্না থাজবা থম্লি।”
সারদা মথ প্রসিদেন্ত প্রবাজিকা ভক্তিপ্রানা মাতাজি লৈখিদবদা মহাক্কী মফমদা প্রধান মন্ত্রীনা ইকায়খুম্নবা উৎখ্রে

সারদা মথ প্রসিদেন্ত প্রবাজিকা ভক্তিপ্রানা মাতাজি লৈখিদবদা মহাক্কী মফমদা প্রধান মন্ত্রী শ্রী নরেন্দ্র মোদীনা ইকায়খুম্নবা উৎখ্রে। ত্বিৎ অমদা, প্রধান মন্ত্রীনা হায়খি; প্রবাজিকা ভক্তিপ্রানা মাতাজিগী মতমদা ঐনা ঐগী ইকায়খুম্নবা উৎচরি। শ্রী সারদা মথ অমসুং রামকৃষ্ণ সারদা মিসনগী খুৎথাংদা খুন্নাইগীদমক মহাক্না পাংথোকখিবা থবকশিংগীদমক মহাক মতম পুম্নমক্তা নিংশিংলগনি। ভক্তশিংগী অৱাবদা শরুক য়াজরি। ঔম শান্তি”।
মন্ত্রীমন্দলনা ভারত অমসুং পোলেন্দগী মরক্তা সিবিল এবিয়েসনগী লমদা তেংবাং পীনবা হেনগৎহন্নবগীদমক তৌনবা এমওয়ুদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং পোলেন্দগী মরক্তা সিবিল এবিয়েসনগী লমদা তেংবাং পীনবা হেনগৎহন্নবগীদমক তৌনবা য়ানা ৱারোল (এমওয়ু)দা খুয়েক পীননবা অয়াবা পীখ্রে। এমওয়ু অসি লৈবাক অনিগীদমক্তা সরকার অনি অসিনা অয়াবা পীরবা মতুংদা খুয়েক পীনগনি। এমওয়ু অসি চহি মঙা চৎনগনি। এমওয়ুগী পান্দম অসি ভারত্তা লমদম অসিগী এয়র কনেক্তিবিতী মশক থোক্না শেমগৎনবা অমসুং চাওখৎনবগী মরম অমা ওইরিবা সিবিল এবিয়েসনগী লমদা তেংবাং পীনবগী নাকল অনিগী ওইবা কান্নবা অদুবু খঙমিন্নবনি। মসিদা নত্তনা নাকল অনিমক্না ইনভাইরনমেন্তেল তেস্তিং নত্রগা এপ্রুবেলশিং, ফ্লাইৎ সিমুলেতরশিং য়েংশিনবা অমসুং অয়াবা পীবা, এয়রক্রাফ্ত মেন্তিনেন্সকী খুদোংচাবশিং অয়াবা পীবা, মেন্তিনেন্স পার্সোনেলশিংগী অয়াবা পীবা অমসুং এয়রক্র্যু মেম্বরশিংগী অয়াবা পীবগী নাকল অনিগী ওইবা কান্নবশিং অদু খঙমিন্নগনি। নাকল অনিগী ওইবা তেংবাং পীনবগী খুদোংচাবা হেনগৎহন্নবগী য়ানা ৱারোল অসিগী মরু ওইবা লমশিং মখাদা পীরিঃ অ) ভারত অমসুং পোলেন্দগী মরক্তা তেংবাং পীনবা হেনগৎহনবা য়াবা মখল অমা হেক্তগী লিগেল অমসুং থৌওং নাইনা চৎথনীংঙাই ওইবা হিরম খুদিংমক য়েংশিন্দুনা সিবিল এবিয়েসন মার্কেত্তা মতেং পাংবা। আ) এয়র ত্রান্সপোর্তকী ঙাকশেল অমসুং শোইদা ঙামদবা হেনগৎনবগীদমক এবিয়েসনগী কাংলোনশিং, লম লমগী এয়র ওপরেসনশিং, পাইবা য়াননবা মচাক মথুমশিং ঙাক-শেলগী থাক্কা মরি লৈননা মন্ত্রালয়শিং অমসুং মরি লৈনবা সিবিল এবিয়েসন ওথোরিতিশিংগী মরক্তা ই-পাউ অমসুং খঙ-হৈবশিং পীথোক-পীশিন তৌনবা; অমসুং/নত্রগা ই) অশোই অঙাম য়েংশিনবা, পাইবা য়াহনবা, ফ্লাইৎ ওপরেসনশিং, লাইসেন্সিং, কাংলোন অমসুং থবক পাংথোকপনচিংবদা এবিয়েসন সেফলি হায়বা হিরম অসিদা ত্রেনিং প্রোগ্রামশিং পুন্না শেমগৎমিন্নবা অমসুং/নত্রগা শিল-লাংবা অমসুং/নত্রগা পাংথোকপা অমসুং/নত্রগা ঈ) সিবিল এবিয়েসনগা মরি লৈনবা লমশিংদা কাংলুপ অনিগী মীহুৎশিংনা শরুক য়াদুনা এবিয়েসনগা মরি লৈনবা খন্ন-নৈনবশিং, পুন্না শিল-লাংমিন্নবা অমসুং/নত্রগা মীফমশিং অমসুং প্রোফেসনেল সেমিনারশিং, ৱার্কশোপশিং, তোকশিং অমসুং এবিয়েসনগা মরি লৈনবা অতৈ থবক-থৌরমশিং পাংথোকপা অমসুং/নত্রগা উ) কাংলুপ অনিগী কান্ননবগীদমক মন্ত্রালয়শিং অমসুং সিবিএল এবিয়েসনগী মরক্তা চাওখৎ থৌরাংগা মরি লৈননা ই-পাউ, লৌশিং, অখঙ-অহৈশিং পীথোক পীশিন তৌননবা চাং নাইনা ৱারি-ৱাতাই তৌনবা নত্রগা মীফমশিং পাংথোকপা; ঊ) এবিয়েসনগী ঙাক-শেলগী ওইবা হিরমশিং অমসুং নাকল অনিগী ওইবা কান্নবা হিরমশিংদা থিজিন-হুমজিনবদা তেংবাং পীনবা। ঋ) মথক্তা পনখ্রিবা লমশিং অসিদা তেংবাং পীনবগা মরি লৈনবা অতৈ হিরমশিং।
পুরতচি থলাইবার দা. এম.জি. রামচন্দ্রন সেন্ত্রেল রেলৱে স্তেসনবু সোলর ইনর্জীনা মপুং ফানা চলাইবগীদমক প্রধান মন্ত্রীনা নুংঙাইবা ফোংদোকখ্রে

পুরতচি থলাইবার দা. এম.জি. রামচন্দ্রন সেন্ত্রেল রেলৱে স্তেসনবু সোলর ইনর্জীনা মপুং ফানা চলাইবগীদমক প্রধান মন্ত্রী, শ্রী নরেন্দ্র মোদীনা নুংঙাইবা ফোংদোকখ্রে৷ রেলৱেজ, কম্ম্যুনিকেসন্স অমদি ইলেক্ত্রোনিক্স অমসুং ইনফোর্মেসন তেক্নোলোজীগী মন্ত্রী, শ্রী অশ্বিনী বৈষ্ণগী ত্বিত অমদা পাউখুম হল্লদুনা, প্রধান মন্ত্রীনা হায়খি; "মসি উবদা নুংঙাইবা ফাওই মদুদি সোলর ইনর্জীগী ৱাফম হৌদোকপা খুদিংদা পুরতচি থলাইবার দা. এম.জি. রামচন্দ্রন সেন্ত্রেল রেলৱে স্তেসননা ঐখোয়দা লম্বী উৎলগনি৷"
পি.এম.না ওগস্ত ১৩দা গুজরাত্তা ইনভেস্তর সম্মিৎতা ৱা ঙাংগনি

প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী থোংদা ওগস্ত ১৩গী অয়ুক পুং ১১ তাবা মতমদা গুজাত্তা ইনভেস্তর সম্মিৎতা ৱা ঙাংগনি। ভোল্যুন্তরী ভেহিকল-ফ্লীৎ মোদর্নাইজেসন প্রোগ্রাম নত্ত্রগা ভেহিকল স্ক্রেপিং পোলিসীগী মখাদা ভেহিকল স্ক্রেপিং ইনফ্রাস্ত্রকচর শেমগৎনবা ইনভেস্তমেন্ত তৌরক্নবা সম্মিৎ অসি শিনবনি। ইন্তিগ্রেতেদ ক্রেপিং হব অমা শেমগৎনবা অলংদা শিপ ব্রেকিং ইন্দস্ত্রীনা উৎখিবা সীনর্জীশিংদা মীৎয়েং চিংশিনগনি। সম্মিৎ অসি রোদ ত্রান্সপোর্ত অমসুং হায়ৱেজ মন্ত্রালয় অমসুং গুজরাত সরকারনা শিনবনি। মসি গুজরাতকী গান্ধিনগরদা পাঙথোক্কনি অমসুং পোতেন্সিল লৈবা ইনভেস্তরশিং, ইন্দস্ত্রীগী এক্সপর্তশিং অমসুং মরী লৈনবা কেন্দ্র অমদি রাজ্য সরকারগী মন্ত্রালয়শিংনা শরুক য়াবা উবা ফংগনি। রোদ ত্রান্সপোর্ত অমসুং হায়ৱেজকী কেন্দ্রগী মন্ত্রী অমসুং গুজরাতকী মুখ্য মন্ত্রীনা থৌরম অসিদা শরুক য়াগনি। ভেহিকল স্ক্রেপিং পোলিসীগী মরমদা ভেহিকল স্ক্রেপিং পোলিসীনা অকোইবগী ফীভম শোকহনদনা অমসুং শাফবা মওং অমদা মতমগা চান্নদ্রবা অমসুং মৈখু চেনবা গারীশিং ফেজ আউত তৌনবগী ইকো-সিস্তেম অমা শেম্নবা পান্দম থমখি। পোলিসী অসিনা লৈবাক শিনবা থুংবদা ওতোমেতেদ তেস্তিং স্তেসনশিং অমসুং রেজিস্তর তৌরবা ভেহিকল স্ক্রেপিং ফেসিলিতীশিংগী মওংদা স্ক্রেপিং ইনফ্রাস্ত্রকচর শেম্নবা হোৎনরি।
ভরানাসিবু ২০২২ সি.এস.ও. সম্মিত্তা ইহান হানবা ওইনা এস.সি.ও. তুরিজম অমসুং কলচরেল কেপিতেল ওইনা নোমিনেৎ তৌরে

১. ভরানাসিগী শহর অসিবু সেপ্তেম্বর ১৬, ২০২২দা উজবেকিস্তানগী সমর্কন্দদা পাঙথোকখিবা সাঙহাই কোওপরেসন ওর্গানাইজেসন (এস.সি.ও.) কাউন্সিল ওব হেদস ওব স্তেৎকী ২২শুবা মীফমদা ২০২২-২০২৩গী মতমগী মনুংদা ইহান হানবা ওইনা এস.সি.ও. তুরিজম অমসুং কলচরেল কেপিতেল ওইনা নোমিনেৎ তৌখ্রে। প্রধান মন্ত্রী শ্রী নরেন্দ্র মোদীসু সম্মিৎ অদুদা শরুক য়াখি। ২. ভরানাসিবু ইহান হানবা এস.সি.ও. তুরিজম অমসুং কলচরেল কেপিতেল ওইনা নোমিনেৎ তৌখিবা অসিনা ভারৎ অমসুং এস.সি.ও. মেম্বর লৈবাকশিংগী মরক্তা তুরিজম, কলচরেল অমসুং হ্যুমেনিতরিয়ানগী মতেংশিং লান্থোক্নবা হেনগৎহল্লগনি। মসিনা ভারতকী অরিবা খুন্নাই হৌরক্লোনগী মরী অমা এস.সি.ও. মেম্বর স্তেৎশিংগা মরুওইনা সেন্ত্রেল এসিয়ন রিপব্লিকশিংগা লৈনরিবা মরী অসি তাক্লে। ৩. মসিগী মরুওইবা কলচরেল আউৎরিচ প্রোগ্রামগী ফ্রেমৱার্ক অসিগী মখাদা, ভরানাসিদা ২০২২-২৩গী মনুংদা থৌরম কয়া অমা পাঙথোক্কনি, মসিদা এস.সি.ও. মেম্বর স্তেৎশিংদগী মীথুংলেনশিং বার্তন থাগনি। হায়রিবা থৌরমশিং অসিনা ইন্দোলোজিস্ত, স্কোলার, অইবা, ঈশৈ নোংমাই অমসুং আর্তিস্ত, ফোতো জর্নেলিস্ত, ত্রেভেল ব্লোগর অমসুং অতোপ্পা বার্তন থাজবা মীথুংলেনশিংবু পুক্নিং চিংশিনগনি। ৪. এস.সি.ও. তুরিজম অমসুং কলচরেল কেপিতেল নোমিনেসন তৌবগী চৎন-কাংলোন অসি দুশানবে এস.সি.ও. সম্মিৎতা ২০২১দা এস.সি.ও. মেম্বর স্তেৎশিংগী মরক্তা নাৎ অমসুং তুরিজম হেন্না চাউখৎহন্নবা মতেং পীননবগী পান্দমদা লৌখৎখি। সমর্কন্দ সেপ্তেম্বর ১৬, ২০২২
প্রধান মন্ত্রীনা ফ্রান্সকী আর্ম ফোর্সেসকী মন্ত্রীবু তরাম্না ওকপা

প্রধান মন্ত্রী শ্রী নরেন্দ্র মোদীনা ঙসি ফ্রান্সকী আর্ম ফোর্সেসকী মন্ত্রী শ্রীমতী ফ্লোরেন্স পার্লীগা উনখ্রে। প্রধান মন্ত্রীনা ত্বীৎ তৌখি: “ঙসি ফ্রান্সকী আর্ম ফোর্সেসকী মন্ত্রী @florence_parlyবু তরাম্না ওকখি অমদি বাইলেতরেল দিফেন্স কোওপরেসন, রিজনেল সেক্যুরিতী, ইন্দো-পেসিফিক অমসুং ফ্রান্সকী ই.য়ু. কাউন্সিলগী লাক্কদৌরিবা প্রসিদেন্সীদা খন্ন-নৈনখি। ঐখোয়গী স্ত্রেতেজিক পার্তনরশিপ অসি মখা তানা চেৎশিলহন্নবা ভারতকী ৱাফম অদু ঐহাক্না অমুক হন্না ফোংদোক্লি।”
মন্ত্রীমন্দলনা ভারত অমসুং জোর্দানগী মরক্তা হকশেলগী লমদা মতেং পীননবা এম ও য়ুদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জোর্দানগী মরক্তা হকশেল অমসুং মেদিকেল সাইন্সকী লমদা পুন্না থবক তৌমিন্ননবা মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীননবা প্রপোজেল অদু অয়াবা পীখ্রে । এম ও য়ু অসিনা মখাদা পীরিবা কোওপরেসনগী লমশিং অসি কোন্সিল্লি:- (i) য়ুনিবর্সেল হেল্থ কোবরেজ (য়ু ঐচ সি); (ii) হেল্থ সিস্তেম গোবর্নান্স; (iii) হেল্থতা সর্বিসেস অমসুং ইনফোর্মেশন তেক্নোলোজী; (iv) হেল্থ রিসর্স; (v) নেস্নেল হেল্থ স্তেতিস্তিক্স; (vi) হেল্থ ফাইনান্স অমসুং হেল্থ ইকোনোমী; (vii) ক্রোনিক দিজিজ কন্ত্রোল; (viii) তোবেকো কন্ত্রোল; (ix) ত্যুবরকুলোসিজদা দাইগ্নোসিস, ত্রিতমেন্ত অমসুং মেদিকেসন; (x) ফার্মাসুতিকেলশিং অমসুং মেদিকেল দিভাইসশিংগী রেগুলেসন; অমসুং (xi) নাকল অনিমক্না ৱারেপ লৌরবা কোওপরেসনগী লমদা অতোপ্পা অমা হেক্তা । কোওপরেসনগী অকুপ্পা ৱারোলশিং মখা তানা পাকথোক চাওথোকহন্নবা অমসুং মেমোরেন্দম ওফ অন্দর্সতেন্দিং (এম ও য়ু) অসি থবক্তা ওন্থোক্নবা ৱার্কিং গ্রুপ অমা শেমগৎলগনি ।
প্রধান মন্ত্রী, শ্রী নরেন্দ্র মোদী অমসুং রসিয়ন ফেদরেসনগী প্রসিদেন্ত ঐচ. ই. মিস্তর ভ্লদিমির পুতিনগা তেলেফোন্দা ৱারী শানখ্রে

প্রধান মন্ত্রী, শ্রী নরেন্দ্র মোদীনা ঙসি রসিয়ন ফেদরেসনগী প্রসিদেন্ত ঐচ. ই. মিস্তর ভ্লদিমির পুতিনগা তেলেফোন্দা ৱারী শানখ্রে। লুচিংবশিংনা অফগানিস্তান্দা হৌজিক ওইরিবা ফিভম অমসুং মসিনা মফম অদুদা অমসুং মালেমদা থোকহল্লিবা চয়েৎনরিবশিংগী মতাংদা ৱা খন্নখি। মখোয়না থৌরাং কয়া অমা পায়খৎলিবা মরী অনিগী মরুওইবদা থম্লিবা মিৎয়েং ফোংদোক্নখি অমসুং মখোয়গী মকোক থোংবা ওফিসরশিংদা তৎতনা পাউ ফাওননবা হায়খি। লুচিংবা অনিনা কোবিদ লায়চৎনা থেংনহল্লিবা অৱাবা অসিগী মথক্তা লৈবাক অনিগী মরক্তা ‘স্পেসিএল এন্দ প্রিবিলেদজ স্ত্রাতেজিক পার্তনর্শিপ’গী চংশিল্লিবা থবকশিংদা অপেনবা ফোংদোক্নখি। মখোয়না কোবিদ লায়চৎকী মায়োক্তা লান্থেংনবদা নাকন অনিগী ওইনা পীনরিবা মরী মরুওইনা ‘স্পুতনিক ভি.’ ভেক্সিন পীনবা অমসুং পুথোকপা অসিদা থাগৎপা ফোংদোক্নখি। লুচিংবা অনিনা বি.আর.আই.সি.এস. সমিত, স্তেতকী এস.সি.ও.মকোকশিংগী ওইবা কাউন্সিলগী মীফম অমসুং ভারতনা ইস্তর্ন ইকোনোমিক ফোরুমদা শরুক য়াবা য়াওনা লাক্কদৌরিবা মল্তিলেতরেল এনগেজমেন্তগী মতাংদসু ৱারী শানখি। প্রধান মন্ত্রীনা মথংগী বাইলেতরেল সমিত্তা প্রসিদেন্ত পুতিনবু ভারত্তা লাকপা ঙাইরি হায়না হায়খি। লুচিংবা অনিনা বাইলেতরেল অমসুং মালেমগী ইশু মরুওইনা অফগানিস্তানগী ফিভম অসিদা তৎতনা পাউ ফাওনবা হায়না য়ানখি।
প্রধান মন্ত্রীনা রেলৱে মন্ত্রীগা ৱারী শানখ্রে অমদি ৱেস্ত বেঙ্গলদা ত্রেন এক্সিদেন্তকী ওইরিবা ফিভমগী মতাংদা অকুপ্পা ৱারোল লৌখ্রে

প্রধান মন্ত্রী শ্রী নরেন্দ্র মোদীনা রেলৱে মন্ত্রী শ্রী অশ্বিনি ভাইশ্নৌগা ৱারী শানখ্রে অমদি ৱেস্ত বেঙ্গলদা ত্রেন এক্সিদেন্তকী ওইরিবা ফিভমগী মতাংদা অকুপ্পা ৱারোল লৌখ্রে। ত্বীৎ অমদা প্রধান মন্ত্রীনা হায়খি; “রেলৱে মন্ত্রী শ্রী @AshwiniVaishnawগা ৱারী শানরে অমদি ৱেস্ত বেঙ্গলদা ত্রেন এক্সিদেন্তকী ওইরিবা ফিভমগী মতাংদা অকুপ্পা ৱারোল লৌরে। অৱাবা তারবা ইমুং মনুংশিংগী অৱাবদা শরুক য়াজরি। অশোকপশিং অথুবা মতমগী মনুংদা ফগৎলকপা ওইরসনু।”